ddrg/super_eurlex huggingface dataset:
A Bizottság 3301/90/EGK rendelete

(1990. november 15.)

a Közösségben közvetlen fogyasztásra szánt vajkoncentrátumra vonatkozó támogatás pályázati felhívás útján történő nyújtásáról szóló 429/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3117/90/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 7a. cikke (3) bekezdésére,

mivel a legutóbb a 2617/90/EGK rendelettel [3] módosított 429/90/EGK bizottsági rendelet [4] támogatás nyújtását írja elő a Közösségben előállított tejszínből vagy vajból készített vajkoncentrátumra vonatkozóan, amennyiben a vaj nem tartozott az intervenciós hivatalok általi felvásárlás vagy magánraktározási támogatások hatálya alá; mivel a legutóbbi módosítását követően a 804/68/EGK rendelet 7a. cikke (2) bekezdésének b) pontja előírja, hogy a Bizottság különös intézkedéseket hozhat annak érdekében, hogy fokozzák különösen a vaj értékesítésének lehetőségeit, tekintet nélkül arra, hogy az érintett termék magánraktározási támogatások tárgyát képezte-e vagy sem; mivel ennek következményeit le kell vonni a 429/90/EGK rendelet alkalmazásában;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 429/90/EGK rendelet a következőképpen módosul:

1. Az 1. cikk (1) bekezdésében a "vagy magánraktározási támogatások" szöveget el kell hagyni.

2. A 4. cikk (1) bekezdésben a második mondat helyébe a következő szöveg lép:

"Ha a vajkoncentrátumot vajból állítják elő, a pályázónak írásban arra vonatkozóan is kötelezettséget kell vállalnia, hogy olyan vajat használ, amely nem képezte az intervenciós hivatalok általi felvásárlás tárgyát."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. november 15-én.

a Bizottság részéről

Ray Mac Sharry

a Bizottság tagja

[1] HL L 303., 1990.10.31., 5. o.

[2] HL L 148., 1968.6.28., 13. o.

[3] HL L 249., 1990.9.12., 5. o.

[4] HL L 45., 1990.2.21., 8. o.

--------------------------------------------------
A Tanács 1604/91/EGK rendelete

(1991. június 10.)

a komlótermelőknek nyújtott támogatásra és e támogatás finanszírozására vonatkozó általános szabályok megállapításáról szóló 1037/72/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 3577/90/EGK rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 13. cikke (3) bekezdésére,

tekintettel a Bizottság javaslatára,

mivel a 2780/90/EGK rendelet [3] kiegészítette az 1696/71/EGK rendeletet a 12a. cikkel, és ezáltal a komlótermelőknek nyújtott támogatásra új utalás történt; mivel emiatt a komlótermelőknek nyújtott támogatásra vonatkozó új rendelkezéseket figyelembe véve módosítani kell az 1037/72/EGK rendelet [4] 1. és 5. cikkét,

ELFOGADTA EZT A RENDELETET:

1. cikk

Az 1037/72/EGK rendelet 1. és 5. cikkében a "12. cikk" szavak helyébe a "12. és 12a. cikk" szavak lépnek.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1991. június 10-én.

a Tanács részéről

az elnök

J.-C. Juncker

[1] HL L 353., 1990.12.17., 23. o.

[2] HL L 175., 1971.8.4., 1. o.

[3] HL L 265., 1990.9.28., 1. o.

[4] HL L 118., 1972.5.20., 19. o.

--------------------------------------------------
A Bizottság 2293/91/EGK rendelte

(1991. július 29.)

az egyes árucikkeknek a Kombinált Nómenklatúra szerinti besorolásáról szóló, 1991. április 18-i 964/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA

tekintettel az Európai Gazdasági Közösséget létrehozó szerződésre,

tekintettel a legutóbb az 1056/91/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az 1991. április 18-i 946/91/EGK bizottsági rendeletet [3], amely többek között egyes gombákat a 20031010 KN-kód alá sorolt be, e tekintetben 1991. augusztus 1-jétől kell alkalmazni; mivel a közös kereskedelempolitikával kapcsolatos okokból kívánatosnak tűnik ezen időpont három hónappal történő elhalasztása; mivel a 946/91/EGK rendelet ezért ennek megfelelően módosítani kell;

mivel a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A 964/91/EGK rendelet 2. cikkének (2) bekezdésében az "1991. augusztus 1-jétől" szöveg helyébe az "1991. november 1-jétől" szöveg lép.

2. cikk

Ez a rendelet 1991. augusztus 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. július 29-én.

a Bizottság részéről

Christiane Scrivener

a Bizottság tagja

[1] HL L 107. 1991.4.27., 10. o.

[2] HL L 256. 1987.9.7., 1. o.

[3] HL L 100. 1991.4.20., 14. o.

--------------------------------------------------
a Bizottság 3682/91/EGK rendelete

(1991. december 17.)

az olívaolaj és az olívamaradék-olaj jellemzőiről és az ezekre vonatkozó elemzési módszerekről szóló 2568/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 1720/91/EGK rendelettel [1] módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2] és különösen annak 35a. cikkére,

mivel a Bizottság 2568/91/EGK rendelete [3] meghatározta az olívaolaj és az olívamaradék-olaj tulajdonságait és az elemzés módszereit;

mivel a szűz olaj érzékszervekkel meghatározható jellemzői értékelési módszereinek végrehajtása, különösen a kiválasztott kóstolói csoportok létrehozása, meghatározott időtartamot vett igénybe; mivel a gyakorlatban ez az időtartam nem bizonyult elegendőnek ahhoz, hogy minden tagállamban egységes módon biztosítsák e módszer alkalmazását; mivel ezért a különböző kóstolói csoportokat értékelő módszerek teljes hitelesítésének lehetővé tétele érdekében meg kell hosszabbítani ezt az időtartamot;

mivel az e rendeletben szereplő előírások összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2568/91/EGK rendelet 10. cikkének (1) bekezdésében az "1992. január 1." szöveg helyébe az "1992. november 1." szöveg lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. december 17-én.

a Bizottság részéről

Ray Mac Sharry

a Bizottság tagja

[1] HL L 162., 1991.6.26., 27. o.

[2] HL 172., 1966.9.30., 3025/66. o.

[3] HL L 248., 1991.9.5., 1. o.

--------------------------------------------------
A Bizottság 837/91/EGK rendelete

(1991. április 4.)

a 2204/90/EGK tanácsi rendelet alkalmazására vonatkozó részletes szabályok megállapításáról szóló 2742/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a tej- és tejtermékpiac közös szervezésének a sajtra vonatkozó kiegészítő általános szabályairól szóló, 1990. július 24-i 2204/90/EGK tanácsi rendeletre [1] és különösen annak 1. cikke második bekezdésére és 3. cikke (3) bekezdése második albekezdésére,

mivel a 2742/90/EGK bizottsági rendelet [2] 4. cikkének (1) bekezdése meghatározza az engedély nélkül felhasznált kazein és/vagy kazeinátok mennyisége után fizetendő összeget, tekintettel a kazeinnek és kazeinátoknak 1990 második negyedévében a piacokon feljegyzett áraira; mivel az 1990 második felében az árakban mutatkozó csökkenő tendencia az összeg növelését teszi szükségessé;

mivel a 2742/90/EGK rendelet melléklete megadja a sajtba bedolgozható kazein és/vagy kazeinátok legmagasabb százalékos arányait; mivel a fenti rendelet 2. cikkének (2) bekezdése úgy rendelkezik, hogy a melléklet – a kazein vagy kazeinátok hozzáadásának technológiai szükségességét bizonyító, indokolt kérelmek figyelembevételével – módosítható legyen; mivel két kérelem vizsgálata lehetővé tette az őrölt ömlesztett sajttal és a reszelt ömlesztett sajttal kapcsolatos ilyen irányú igény kimutatását; mivel a mellékletet ennek megfelelően ki kell egészíteni;

mivel a Tej- és Tejtermékpiaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A 2742/90/EGK rendelet a következőképpen módosul:

(1) 4. cikk (1) bekezdésének helyébe a következő szöveg lép:

"(1) A 2204/90/EGK rendelet 3. cikkének (3) bekezdésével összhangban a 100 kilogramm kazein és/vagy kazeinát után fizetendő összeg 350 ECU, tekintettel a kazein és kazeinátok 1990 második negyedévében feljegyzett piaci áraira."

(2) A melléklet a következő szöveggel egészül ki:

"– ex040620 KN-kód alá tartozó reszelt ömlesztett sajt: 5 %, [3]

– ex040620 KN-kód alá tartozó őrölt ömlesztett sajt: 5 % [4]."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. április 4-én.

a Bizottság részéről

Ray Mac Sharry

a Bizottság tagja

[1] HL L 201., 1990.7.31., 7. o.

[2] HL L 264., 1990.9.27., 20. o.

[3] Folyamatos ömlesztéssel, kész ömlesztett sajt hozzáadása nélkül gyártott.

[4] Folyamatos ömlesztéssel, kész ömlesztett sajt hozzáadása nélkül gyártott.

--------------------------------------------------
A Tanács 2155/91/EGK rendelete

(1991. június 20.)

az Európai Gazdasági Közösség és a Svájci Államszövetség között az életbiztosítás körén kívüli közvetlen biztosításokra vonatkozó megállapodás 37., 39. és 40. cikkének alkalmazására vonatkozó különös intézkedések megállapításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 57. cikke (2) bekezdésének utolsó mondatára és 235. cikkére,

tekintettel a Bizottság javaslatára [1],

az Európai Parlamenttel együttműködve [2],

tekintettel a Gazdasági és Szociális Bizottság véleményére [3],

mivel az Európai Gazdasági Közösség és a Svájci Államszövetség az életbiztosítás körén kívüli közvetlen biztosításokra vonatkozó megállapodást írt alá Luxemburgban 1989. október 10-én;

mivel e megállapodás értelmében vegyes bizottság alakul, amely ezt a megállapodást bevezeti, gondoskodik megfelelő végrehajtásáról és az abban megállapított körülmények esetén döntéseket hoz; mivel ki kell jelölni a Közösség e vegyes bizottságban résztvevő képviselőit és különös rendelkezéseket kell hozni a bizottságban elfoglalt közösségi álláspont megállapításával kapcsolatban,

ELFOGADTA EZT A RENDELETET:

1. cikk

A Közösséget a vegyes bizottságban a megállapodás 37. cikkének értelmében a Bizottság képviseli a tagállamok képviselőinek segítségével.

2. cikk

A Közösség álláspontját a vegyes bizottságban a Bizottság javaslatára minősített többséggel a Tanács fogadja el.

Tekintettel azokra a határozatokra, amelyeket a vegyes bizottságnak a megállapodás 37., 39. és 40. cikkének értelmében kell meghoznia, a Bizottság javaslatokat nyújt be a Tanács számára, amely minősített többséggel határoz.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Luxembourgban, 1991. június 20.

a Tanács részéről

az elnök

R. Goebbels

[1] HL C 53. 1990.3.05., 46. o.

[2] HL C 72. 1991.3.18., 175. o. és az 1991. június 12-i határozat (a Hivatalos Lapban még nem jelent meg).

[3] HL C 56. 1990.3.7., 27. o.

--------------------------------------------------
31992R2082R(02)
1992.7.24. L 208/9 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a mez őgazdasági termékek és élelmiszerek különleges tulajdonságainak tanúsításáról szóló 2082/92/EGK tanácsi
rendelethez
(Az Európai Közösségek Hivatalos Lapja L 208., 1992.7.24., 9. o.; magyar nyelv űkülönkiadás 3. fejezet, 13. kötet, 12. o.)
1. Az 5. cikk (4) bekezdésében
a következ őszövegrész : „… olyan nevek esetében lehetséges …”
helyesen : „… olyan elnevezések esetében lehetséges …”;
2. a 6. cikk (2) bekezdésének els őfrancia bekezdésében
a következ őszövegrész : „… az (5) bekezdés szerinti név egy vagy több nyelven …”
helyesen : „… az 5. cikk szerinti elnevezés egy vagy több nyelven …”;
3. a 8. cikk (1) bekezdésének második albekezdésében
a következ őszövegrész : „… a 6. cikk (2) bekezdése els őfrancia bekezdésében el őírtak szerinti nevére …”
helyesen : „… a 6. cikk (2) bekezdése els őfrancia bekezdésében el őírtak szerinti elnevezésére …”;
4. a 13. cikk (2) bekezdésében
a következ őszövegrész : „Az (1) bekezdést ől eltérve, a közzétett termékleírásnak megfelel őmez őgazdasági
termék vagy élelmiszer számára csak az elnevezést tartják fenn, amennyiben:…”
helyesen : „Az (1) bekezdést ől eltérve, csak a közzétett termékleírásnak megfelel őmez őgazdasági
termék vagy élelmiszer számára tartják fenn az elnevezést, amennyiben:…”;
5. a 15. cikk (1) bekezdésének harmadik francia bekezdésében
a következ őszövegrész : „… a bejegyzett név.”
helyesen : „… a bejegyzett elnevezés.”;
6. a 15. cikk (2) bekezdésében
a következ őszövegrész : „… számára fenntartott nevet.”
helyesen : „… számára fenntartott elnevezést.”;
7. a 17. cikk (1) bekezdésében
a következ őszövegrész : „… nyilvántartott és fenntartott nevek …”
helyesen : „… nyilvántartott és fenntartott elnevezések...”;
8. a 17. cikk (2) bekezdésében
a következ őszövegrész : „A bejegyzett nevek védelemben részesülnek …”
helyesen : „A bejegyzett elnevezések védelemben részesülnek...”;
9. a 18. cikkben
a következ őszövegrész : „… nyilvántartásba vett és fenntartott nevekkel.”
helyesen : „… nyilvántartásba vett és fenntartott elnevezésekkel.”.03/45. kötet 262 Az Európai Unió Hivatalos Lapja HU
A Tanács 478/92/EGK rendelete

(1992. február 25.)

a Feröer-szigetekről származó és onnan érkező, a 23091011 KN-kód alá tartozó, kiskereskedelmi forgalomba hozott kutya- és macskaeledelre, illetve az ex23099041 KN-kód alá tartozó haleledelre vonatkozóan éves közösségi vámkontingens megnyitásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel a 91/668/EGK határozat [1] jóváhagyta az Európai Gazdasági Közösség, valamint Dánia Kormánya és a Feröer-szigetek helyi kormánya között létrejött megállapodást;

mivel az említett megállapodás a Feröer-szigetekről származó és onnan érkező, a 23091011 KN-kód alá tartozó, kiskereskedelmi forgalomba hozott a kutya- és macskaeledelre 1000 tonnás éves kontingensről, illetve az ex23099041 KN-kód alá tartozó haleledelre 5000 tonnás éves kontingensről rendelkezik a lefölözés nullára csökkentése mellett; mivel ezeket az éves kontingenseket 1992-től kezdődően tartósan meg kell nyitni, továbbá rendelkezni kell arról, hogy egy rendelet megállapítsa az éves kontingensekre vonatkozó végrehajtási szabályokat,

ELFOGADTA EZT A RENDELETET:

1. cikk

A Feröer-szigetekről származó és onnan érkező, a 23091011 KN-kód alá tartozó, kiskereskedelmi forgalomba hozott a kutya- és macskaeledelre, illetve az ex23099041 KN-kód alá tartozó haleledelre vonatkozó behozatali lefölözés mértékét a 23091011 KN-kódra vonatkozó 1000 tonnás és az ex23099041 KN-kódra vonatkozó 5000 tonnás éves kontingens határain belül tonnánként 0 ECU-ben állapítják meg.

2. cikk

Az e rendelet alkalmazására vonatkozó részletes szabályokat a 2727/75/EGK rendelet [2] 26. cikkében megállapított eljárással összhangban kell elfogadni.

3. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1992. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. február 25-én.

a Tanács részéről

az elnök

Vitor Martins

[1] HL L 371., 1991.12.31., 1. o.

[2] HL L 281., 1975.11.1., 1. o. A legutóbb a 3653/90/EGK rendelettel (HL L 362., 1990.12.27., 28. o.) módosított rendelet

--------------------------------------------------
A Tanács 3337/92/EGK rendelete

(1992. november 16.)

a komlóra csak az elismert termelői csoportok számára termelési támogatást nyújtó közösségi régiók jegyzékének összeállításáról szóló 1981/82/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a komló piacának közös szervezéséről szóló, 1971. július 26-i 1696/71/EGK tanácsi rendeletre [1] és különösen annak 12. cikke (4) bekezdésére,

tekintettel a Bizottság javaslatára,

mivel az 1696/71/EGK rendelet 12. cikkének (3) bekezdése termelési támogatás nyújtásáról rendelkezik a termelői csoportok számára a Közösség azon régióiban, ahol az említett csoportok képesek biztosítani, hogy tagjaik megfelelő jövedelemben részesüljenek, és ésszerűen tudnak gazdálkodni a kínálattal; mivel ezeket a régiókat az 1981/82/EGK rendelet [2] melléklete sorolja fel;

mivel a Németország által szolgáltatott adatok alapos vizsgálata azt mutatja, hogy új régiók is eleget tesznek az 1696/71/EGK rendelet 12. cikkében megállapított feltételeknek; mivel az 1981/82/EGK rendeletet ezért módosítani kell az 1991. évi betakarítástól kezdődően,

ELFOGADTA EZT A RENDELETET:

1. cikk

Az 1981/82/EGK rendelet mellékletében meghatározott jegyzék a "Szászország, Szászország-Anhalt és Türingia" nevű régiókkal egészül ki.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet az 1991. évi betakarítástól kezdődően kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. november 16-án.

a Tanács részéről

az elnök

J. Gummer

[1] HL L 175., 1971.8.4., 1. o. A legutóbb a 3577/90/EGK rendelettel (HL L 353., 1990.12.17., 23. o.) módosított rendelet.

[2] HL L 215., 1982.7.23., 3. o. A legutóbb az 1808/89/EGK rendelettel (HL L 177., 1989.6.24., 5. o.) módosított rendelet.

--------------------------------------------------
A Tanács 3815/92/EGK rendelete

(1992. december 28.)

az olívaolajra vonatkozó közös intervenciós ár Spanyolországban történő alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel Spanyolország és Portugália csatlakozási okmányára és különösen annak 89. cikke (2) bekezdésére,

tekintettel a Bizottság javaslatára,

tekintettel az Európai Parlament véleményére [1],

mivel az egységes piac 1993. január 1-jéig történő megvalósítása szempontjából kívánatos a kereskedelem minden akadályának felszámolása, nemcsak az 1985. december 31-i állapot szerinti összetételű Közösség tagállamai között, hanem – amennyire lehetséges – az említett tagállamok és az új tagállamok között is;

mivel a csatlakozási okmány értelmében az új tagállamok olívaolaj-árainak a közös árhoz való hozzáigazítását az 1995/96-os gazdasági év kezdetéig tartó időszak során fokozatosan meg kell valósítani; mivel ezért eddig az időpontig csatlakozási kompenzációs összegeket kell alkalmazni az említett országok és a többi tagállam közötti kereskedelemben;

mivel azonban, tekintettel az olívaolaj-ágazatban az 1992/93-as gazdasági évre az árak, a támogatások és a támogatások visszatartandó százalékarányának megállapításáról szóló, 1992. június 30-i 2047/1992/EGK tanácsi rendeletben [2] előírt újrakiegyensúlyozásra, a termelési és fogyasztási támogatásnak a csatlakozási okmányban megállapított szintjét megtartva elő lehet irányozni a spanyol áraknak a közös árhoz 1993. január 1-jéig történő, idő előtti hozzáigazítását,

ELFOGADTA EZT A RENDELETET:

1. cikk

Az olívaolajra vonatkozó közös intervenciós árat Spanyolországban 1993. január 1-jétől kell alkalmazni.

2. cikk

A csatlakozási okmány 92. cikkében meghatározott rendszerről az e rendelet szerinti rendszerre történő zökkenőmentes átmenet biztosítása – különösen pedig a Spanyolország és a többi tagállam közötti rendes kereskedelem eltérülésének megakadályozása – érdekében átmeneti intézkedéseket kell elfogadni a 136/66/EGK rendelet [3] 38. cikkében megállapított eljárással összhangban.

3. cikk

Ez a rendelet 1993. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 28-án.

a Tanács részéről

az elnök

J. Gummer

[1] 1992. december 18-i vélemény (a Hivatalos Lapban még nem tették közzé).

[2] HL L 215., 1992.7.30., 3. o.

[3] HL L 172., 1966.9.30., 3025. o. A legutóbb a 2046/92/EGK rendelettel (HL L 215., 1992.7.30., 1. o.) módosított rendelet.

--------------------------------------------------
A Bizottság 1264/92/EGK rendelete

(1992. május 18.)

a Közösségben közvetlen fogyasztásra szánt vajkoncentrátumra vonatkozó támogatás pályázati felhívás útján történő megadásáról szóló 429/90/EGK rendelet és a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló 3143/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 816/92/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére és 7a. cikke (3) bekezdésére,

mivel a legutóbb a 3301/90/EGK rendelettel [3] módosított 429/90/EGK bizottsági rendelet [4] és a legutóbb a 3683/91/EGK rendelettel [5] módosított 3143/85/EGK bizottsági rendelet [6] hasonló rendelkezéseket tartalmaz a Közösségben közvetlen fogyasztásra szánt vajkoncentrátum csomagolásán található jelölésekről; mivel az ezekben a rendeletekben megállapított kifejezéseket ki kell egészíteni, és összhangba kell hozni a tagállamokban használt kereskedelmi leírásokkal;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

(1) A 429/90/EGK rendelet 10. cikke (3) bekezdése harmadik francia bekezdésének helyébe a következő szöveg lép:

"– "Butterfett – Verordnung (EWG) Nr. 429/90". vagy "Butterkonzentrat – Verordnung (EWG) Nr. 429/90"., vagy "Butterschmalz – Verordnung (EWG) Nr. 429/90".;".

(2) A 3143/85/EGK rendelet 5. cikke (4) bekezdésének második francia bekezdése a következő szöveggel egészül ki: "vagy "Butterschmalz"".

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. május 18-án.

a Bizottság részéről

Ray Mac Sharry

a Bizottság tagja

[1] HL L 86., 1992.4.1., 83. o.

[2] HL L 148., 1968.6.28., 13. o.

[3] HL L 317., 1990.11.16., 24. o.

[4] HL L 45., 1990.2.21., 8. o.

[5] HL L 349., 1991.12.18., 37. o.

[6] HL L 298., 1985.11.12., 9. o.

--------------------------------------------------